આગામી સેનેટની ચૂંટણીનાં પગલે વિદ્યાર્થીઓને આકર્ષીત કરવા માટે તથા ગુજરાતમાં અભ્યાસનો મુદ્દો ઉપાડવા માટે કનૈયાને આમંત્રણ આપવામાં આવ્યું છે. આ મુદ્દે કનૈયા સાથે વાતચીત ચાલી રહી છે. ગુજરાત યુનિવર્સિટીનાં સેનેટ હોલમાં NGO દ્વારા કનૈયાનો કાર્યક્રમ આયોજીત કરવા માટે કુલપતિ પાસે મંજુરી માંગવામાં આવી છે. જો મંજુરી મળશે તો કાર્યક્રમ રાખવામાં આવશે. જો કે એનએસયુઆઇએ જો મંજુરી ન મળે તે માટેનું બીજુ આયોજન પણ કરવા લાગી છે. યૂનિવર્સિટી વિસ્તારમાં અન્ય કોઇ જગ્યા પર પણ કનૈયાનો કાર્યક્રમ કરવા માટે NSUI પ્રતિબદ્ધ છે.